stanford-oval/wikipedia huggingface dataset:
Transformers (soundtrack)
Score > Kappaleet

| 0 | 1 | 2 |
| --- | --- | --- |
| Numero | Kappale | Kohtaus |
| 1. | Autobots | Optimus Primen selostaman alkupätkä. Soi osittain myös kohtauksessa, jossa nähtiin kuinka merivoimat liikkuivat kohti Persianlahtea. |
| 2. | Decepticons | Frenzyn yritys hakkeroitua Air Force Onen keskusyksikköön ja kohtaus, jossa Frenzy löysi Allsparkin ja ilmoitti Starscreamille. |
| 3. | The All Spark | Tom Banachek esittelee Allsparkin Samille ja muille Hooverin padolla oleville vieraille. |
| 4. | Deciphering the Signal | Puolustusministeri John Keller kertoo  kongressissa Qatarin SOCCENT-tukikohtaan tehdystä hyökkäyksestä. |
| 5. | Frenzy | Simmons ja Banachek näyttävät miten Allsparkin energia toimii. (’’Huom. Frenzy itse ei esiintynyt tässä kohtauksessa’’). |
| 6. | Optimus | Optimus, Jazz, Ratchet ja Ironhide tutkivat Archibald Witwickyn silmälaseja Griffithin Observatirion luona. |
| 7. | Bumblebee | Bumblebee rikkoo Bobby Bolivian kaikkien autojen ikkunat, taistelee Barricadea vastaan ja kohtaus, jossa Sektori 7:n agentit vapauttavat Bumblebeen ja vievät hänet Allsparkin luo. |
| 8. | SOCCENT Attack | Blackout ja Scorponok hyökkäävät SOCCENTiin ja kohtaus, jossa Megatron vapautuu jäästä. |
| 9. | Sam at the Lake | Sam tarkistaa eBay-sivunsa ja kohtaus, jossa hän ajaa järvelle kaverinsa, Milesin, kanssa. |
| 10. | Scorponok | Scorponok hyökkää Qatarissa erään kylän lähellä Lennoxin ryhmän kimppuun ja kohtaus, jossa Frenzy ohjelmoi koneet sulattamaan jään Megatronin ympäriltä. |
| 11. | Cybertron | Optimus Prime kertoo Samille ja Mikaelalle miten sota Cybertronilla alkoi ja kuinka Archibald Witwicky löysi Megatronin ja kohtaus, jossa Mikaela tunnustaa isänsä olleen autovaras. |
| 12. | Arrival to Earth | Optimus, Jazz, Ratchet ja Ironhide saapuvat Maahan ja 20 ensimmäistä sekuntia soivat kohtauksessa, jossa Sam pitää esitelmää isoisoisänsä matkasta Pohjoisnavalle. |
| 13. | Witwicky | Soi useina eri osina useissa eri kohtauksissa. Suurin osa soi kohdassa, jossa Autobotit piileskelevät Witwickyen takapihalla. |
| 14. | Downtown Battle | Ilmavoimat lähtevät kohti Mission Citya ja jossa Autobotit ja sotilaat pääsevät perille Mission Cityyn ja Starscream ampuu heitä. |
| 15. | Sector 7 | Autobotit auttavat Samia ja Mikaelaa pakenemaan Sektori 7:n agenteilta. |
| 16. | Bumblebee Captured | Sektori 7:n agentit vangitsevat Bumblebeen. |
| 17. | You're a Soldier Now | Megatron saapuu Mission Cityyn ja tappaa Jazzin. Lennox käskee Samia viemään Allsparkin ilmavoimille. |
| 18. | Sam on the Roof | Sam pääsee katolle, mutta Starscream tuhoaa helikopterit ja Megatron saartaa Samin. |
| 19. | Optimus vs. Megatron | Optimus ja Megatron aloittavat viimeisen taistelun. Blackout kuolee ja Starscream hyökkää hävittäjien kimppuun. |
| 20. | No Sacrifice, No Victory | Mission Cityn taistelu päättyy. Sektori 7 määrätään lakkautettavaksi ja Decepticonien jäännökset haudattaviksi Laurentian Vajoamaan. |
| 21. | Starscream Theme | Tunnuskappale oli tehty nimenomaan Starscreamille. Sen teki itse DJ Sid Wilson, joka tunnetaan myös nimellä DJ Starscream. |
Transformers
Tiibetinhanhi

| Tiibetinhanhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Alaheimo::  Hanhet Anserinae
Suku::  Harmaahanhet Anser
Laji::  indicus
Kaksiosainen nimi
 Anser indicus  (Latham, 1790) 
Katso myös
   Tiibetinhanhi Wikispeciesissä   Tiibetinhanhi Commonsissa 
Infobox OKNimi-testi OKIUCN-testi OK: 
Anser indicus
Tiibetinhanhi (Anser indicus) on aasialainen hanhilaji, joka on yleinen puistolintu. Sen vanha suomenkielinen nimi oli intianhanhi. Lajin kuvaili tieteelle ja nimesi John Latham vuonna 1790.
Koko ja ulkonäkö

Linnun pituus on 71–76 cm, siipien kärkiväli 140–160 cm ja paino 2–3 kg. Vartalo on vaaleanharmaa. Valkoisessa pään takaosassa on kaksi mustaa raitaa. Nokka on keltainen ja siinä on musta kärki. Jalat ovat keltaiset.
Esiintyminen

Tiibetinhanhi on keskiaasialainen laji, jonka pesimäalue ulottuu Kaakkois-Venäjältä Tiibetiin, Mongoliaan, Länsi-Kiinaan ja etelässä Himalajalle. Se on muuttolintu, joka muuttomatkallaan ylittää Himalajan yli 9 kilometrin korkeudessa, ja talvehtii Pohjois-Intiassa ja Myanmarissa. Maailman luonnonvarainen populaatio on kooltaan 52 000–60 000 yksilöä. Puistolintuna lajia on tarhattu Euroopassa ja Pohjois-Amerikassa jo satoja vuosia. Puistoista karanneita yksilöitä on tavattu myös Suomessa vähintään 50 kertaa. Suomen ensimmäinen ja toistaiseksi ainoa pesintä todettiin Kemijärvellä, lakkautetun sellutehtaan jätevesijärvellä 14. kesäkuuta 2008; laji on viettänyt paikalla kesien sulkasatoajat vuodesta 2001 alkaen jopa 25 yksilön (7. elokuuta 2005) voimin. Muualla Euroopassa laji on tavattu pesivänä Isossa-Britanniassa, Alankomaissa, Norjassa ja Ruotsissa, ja sen otaksutaan olevan kotiutumassa eurooppalaiseen luontoon.
Elinympäristö

Luontaisella esiintymisalueellaan tiibetinhanhi pesii korkealla vuoristojärvillä.
Lisääntyminen

Pesä on maassa, mielellään pienessä saaressa. Valkoisia munia on 4–6, ja naaras hautoo niitä noin neljä viikkoa. Laji saavuttaa sukukypsyyden noin 3-vuotiaana.
Ravinto

Tiibetinhanhen pääravintoa ovat vihreät kasvit, mutta syö myös nilviäisiä ja muita maassa eläviä selkärangattomia.
Aiheesta muualla

Tiibetinhanhi Lintukuva-verkkopalvelussa
Trevis

| Trevis |
| --- | --- |
Päämaja:   Yhdysvallat
Tunnetuimmat kuljettajat:  Bill Vukovich Eddie Johnson Shorty Templeman Bud Tingelstad
Moottorit:  Offenhauser
Saavutukset Formula 1:n MM-sarjassa
Ensimmäinen kilpailu:  Indianapolis 500 1951
Kilpailuja:  4
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0 (1)
Viimeinen kilpailu:  Indianapolis 500 1960
Trevis oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun neljästi kausilla 1951–52, 1955 ja 1960. Tallin paras sijoitus oli Eddie Johnsonin 1960 ajama kuudes sija, josta hän sai yhden MM-pisteen. Trevis onnistui voittamaan vuoden 1961 kilpailun, mutta kyseisenä vuonna kilpailu ei enää kuulunut Formula 1:een.
Huomioita

↑   Trevisin pisteet tulivat Indianapolis 500 -kilpailusta, mutta kyseisen kilpailun tallien/valmistajien pisteitä ei laskettu mukaan Formula 1 -sarjan valmistajien tuloksiin, ainoastaan kuljettajien.
Toden toistoa

| Toden toistoa Jukka Gustavson |
| --- | --- | --- |

Studioalbumin tiedot
 Äänitetty : syys-lokakuu 1980
 Studio : Photosonic-studios, Helsinki
 Julkaistu: 1981   (2000 1. CD-painos)   (2017 2. LP-painokset)
 Formaatti: LP-levy (PEALP 26 / SRE080)   CD-levy (PEACD 26)
 Tuottaja(t): Jukka Gustavson
 Tyylilaji: fuusiojazz, progressiivinen rock
 Kesto: 36.01
 Levy-yhtiö: Love Kustannus Oy   Svart Records (2017)
 Levymerkki: Ponsi   Svart Records (2017)
Muut kannet
   Albumin takakansi.
Jukka Gustavsonin muut studioalbumit
| Valon vuoksi 1979 | Toden toistoa 1981 | Bluesion - sinijuurta etsimässä klisee-viidakon vilinässä 1992 |
Toden toistoa on Jukka Gustavsonin soolouran kolmas studioalbumi vuodelta 1981 ja samalla ensimmäinen Gustavsonin albumi, jolla kuullaan laulua. Levyn sanoituksiin on vahvasti vaikuttanut Jukka Gustavsonin uskonnollinen elämänkatsomus.
Albumi julkaistiin Ponsi-levymerkillä vain vinyylilevyllä. Vuonna 2000 Love Kustannus Oy julkaisi albumista remasteroidun CD-painoksen. Vuonna 2017 Svart Records julkaisi albumista kaksi rajoitettua painosta vinyylilevynä: 500 kappaleen rajoitetun painoksen tavallisella, mustalla vinyylilevyllä ja myös 500 kappaleen rajoitetun painoksen sinisellä vinyylilevyllä.
Kappaleet

Kaikki kappaleet säveltänyt, sanoittanut ja sovittanut Jukka Gustavson.
| --- | --- |
 A-puoli (yritän kertoa sinulle kaiken...) ...minkä halajat minun tietävän... – 13.03  ...tuntevan - syvimmin, aidoimmin, puhtaimmin... – 6.46 :  B-puoli ...Tosi aatteiden riemusta... – 9.17   ...Oikean elämän ekstaasiasta... – 7.30
Kokoonpano

Jukka Gustavson – laulu, urut, flyygeli, sähköpiano ja lyömäsoittimet
Pekka Nylund - sähkökitara
Harri Vainikka - sähköbasso ja lyömäsoittimet
Pekka "Vando" Suvanto - rummut ja lyömäsoittimet
Tim Ferchen - vibrafoni ja marimba
Kokoonpano > Vierailevat muusikot

Seppo Tyni - sähkökitarasoolo (2)
Kokoonpano > Tuotanto

Jukka Gustavson - tuotanto, kansisuunnittelu ja takakannen talvivalokuvat
Hessu Loukovaara – äänitys ja miksaus (Photosonic-studios, Helsinki, Suomi, syys-lokakuu 1980)
Alpo Vanninen - etukannen kuvitus
Jussi Lassander - sisälehtisen valokuvat ("tilapäiset kamreeri" -kuvat)
Leena Gustavson - konekirjoitus, kannustus ja huolto
Pauli Saastamoinen - vuoden 2017 uusintapainoksen masterointi
Ville Valavuo - uusintapainoksen layout
Aiheesta muualla

Tahdon kertoa sinulle kaiken minkä haluat minun tietävän kappaleen instrumentaali-sovitus Sahti-yhtyeen 1979 esittämänä Ylen elävässä arkistossa
Tunisian kansallisen vuoropuhelun kvartetti

Tunisian kansallisen vuoropuhelun kvartetti on vuonna 2013 perustettu  kansalaisjärjestöistä koostuva yhteenliittymä, joka on edistänyt Tunisian rauhanomaista demokratiakehitystä. Kvartetti sai Nobelin rauhanpalkinnon vuonna 2015.
Kvartettiin kuuluvat:
Union Générale Tunisienne du Travail (UGTT)
Union Tunisienne de l’Industrie, du Commerce et de l’Artisanat (UTICA)
La Ligue Tunisienne pour la Défense des Droits de l’Homme (LTDH)
Ordre National des Avocats de Tunisie
Trevi (kunta)

| Trevi |
| --- | --- |

 Trevi
 Koordinaatit: 42°52′36″N, 12°44′42″E 
Valtio:   Italia
Alue:  Umbria
Maakunta:  Perugia
Pinta-ala:  
 – Maa:  71,19  km²
Korkeus:  412 (min. 208 - maks. 1 429) m
Väkiluku (2015):  8 507
 – Väestötiheys:  120  as./km²
 
 Kunnan kotisivut 
Infobox OKVirheellinen NIMI-arvo: 
Trevi on kunta Keski-Italiassa Umbrian hallintoalueella olevassa Perugian maakunnassa. Se on listattu yhdeksi Italian kauneimmista kylistä, I Borghi più Belli d’Italia. Trevin keskiaikainen keskusta on rakennettu korkean mäen rinteille, josta on näkymä ympäröivän laakson oliiviviljelmille.  Oliivi on alueen tärkeimpiä tuotteita.
Aiheesta muualla

Kuvia tai muita tiedostoja aiheesta Trevi (kunta) Wikimedia Commonsissa
The Sceptre of Deception

| The Sceptre of Deception Falconer |
| --- | --- | --- |

Studioalbumin tiedot
 Äänitetty : touko–kesäkuu 2003
 Julkaistu: 4. marraskuuta 2003
 Formaatti: CD
 Tuottaja(t): Falconer & Andy LaRocque
 Tyylilaji: power metal
 Kesto: 46.10
 Levy-yhtiö: Metal Blade
Falconerin muut julkaisut
| Chapters from a Vale Forlorn 2002 | The Sceptre of Deception 2003 | Grime vs. Grandeur 2005 |
The Sceptre of Deception on Falconerin kolmas studioalbumi, joka julkaistiin 4. marraskuuta 2003. Se on konseptialbumi, joka perustuu Eerikinkronikkaan. Albumin kappaleet kertovat yhtenäisen tositapahtumiin perustuvan tarinan Maunu Ladonlukon kuolemasta seuranneesta valtataistelusta Ruotsin ja Norjan kruunusta. Tarina oli kiehtonut Falconerin pääasiallista säveltäjää Stefan Weinerhallia jo pitkään ja hän suunnitteli ensin kirjoittavansa siitä 3–4 kappaleen kokonaisuuden, joka lopulta paisui koko albumin mittaiseksi. Kappaleiden sanoitukset on kirjoitettu vuorosanojen muotoon, ja muutamaa vierailevan laulajan esittämää osaa lukuun ottamatta Falconerin laulaja Kristoffer Göbel esittää kaikkia henkilöitä ja kertojaa. Sanoitusten lisäksi albumin kansilehteen on kirjoitettu sama tarina proosamuodossa. Albumi oli Göbelille ensimmäinen Falconeriin liittymisen jälkeen, ja ensimmäinen, jossa Falconer esiintyi täydellä kokoonpanolla.
Kappaleet

Kaikki kappaleet säveltämnyt ja sanoittanut Weinerhall, ellei toisin mainita.
The Coronation – 4.40
The Trail of Flames – 5.23
Under the Sword – 3.46
Night of Infamy – 6.02
Hooves Over Northland – 4.08 (säv. Weinerhall, san. Weinerhall, Göbel)
Pledge for Freedom – 3.51 (säv. Weinerhall, san. Weinerhall, Göbel)
Ravenhair – 5.04
The Sceptre of Deception – 8.00
Hear Me Pray – 4.21
Child of Innocence – 0.55 (säv. A. Johansson, Weinerhall, san. Weinerhall)
The Gate – {{{2}}}.{{{3}}} (kappale ei ole osa albumin tarinaa. Erikoispainoksen bonuskappale)
Kokoonpano

Kristoffer Göbel – laulu
Stefan Weinerhall – kitara
Anders Johansson – kitara
Peder Johansson – basso
Karsten Larsson – rummut
Mathias Blad – laulu (Valdemar Maununpojan rooli), taustalaulu
Nicklas Olsson – laulu ja kitarasoolo kappaleessa The Sceptre of Deception, taustalaulu
Johannes Nyberg – kosketinsoittimet, taustalaulu
Elise ja Elina Ryd – taustalaulu
Andy LaRocque – soolokitara kappaleessa Hear Me Pray
Fredrik Jonsson – taustalaulu
Thomas Sjölander – taustalaulu
Arvostelut

AllMusic:
Imperiumi: 5/10
Soundi:
Aiheesta muualla

The Sceptre of Deception Discogsissa. (englanniksi)
Albumi The Sceptre of Deception Encyclopaedia Metallum -sivustolla (englanniksi)
www.falconermusic.com
Työttömyyseläke

Työttömyyseläke on suomalainen eläkelaji, jonka voivat saada ennen vuotta 1950 syntyneet työttömät, jos kaikki ehdot täyttyvät. Ehtoina on, että henkilö on täyttänyt 60 vuotta, hänelle on maksettu työttömyyspäivärahaa 500 päivän enimmäismäärä, on työnhakijana työvoimatoimistossa ja on kerryttänyt työeläkettään vähintään viiden vuoden ajan edeltävän 15 vuoden aikana. Työskentelyn on pitänyt tapahtua Suomessa tai muissa EU- tai ETA-maissa, Sveitsissä tai sosiaaliturvasopimuksen Suomen kanssa tehneissä maissa.
Aiheesta muualla

Työeläke.fi
Työttömyysturva
| --- | --- |
Työttömyyspäiväraha:   ansiosidonnainen työttömyyspäiväraha  työmarkkinatuki  peruspäiväraha  eläkeputki 
Työttömyyseläke:  työttömyyseläke
Palkkaturva:   palkkaturva  eroraha 
Työttömyysturvan maksaminen:   työttömyyskassa  Kansaneläkelaitos  karenssi
Tähtienvälinen arkki

Tähtienvälinen arkki on tieteiskirjailijoiden ja tutkijoiden kuvittelema melko hidas tähtienvälinen alus, jossa matka kestää useiden sukupolvien ajan. Näitä aluksia voisi ehkä olla kahta tyyppiä. Nukkuja-aluksissa matkustajat säilötään pitkän matkan ajaksi nukuttamalla, syväjäädyttämällä tai vastaavalla tekniikalla, jota ei nykyisin hallita. Toinen olisi sukupolvialus, jossa kymmenet, sadat, jopa tuhannet sukupolvet vaihtuisivat pitkän matkan aikana.
UGT

UGT voi tarkoittaa muun muassa seuraavia:
UDP-glukuronyylitransferaasi eli UGT, entsyymi
Unión General de Trabajadores, espanjalainen ammattiliitto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”UGT”, voi hakea sivunnimihaulla, laajalla sivunnimihaulla tai tekstihaulla.
Työttömyyskassojen Yhteisjärjestö

Työttömyyskassojen Yhteisjärjestöön (TYJ) kuuluu Suomen 24 palkansaajien työttömyyskassaa ja kaksi yrittäjäkassaa (2018). TYJ tiedottaa ansiosidonnaiseen työttömyysturvaan liittyvistä asioista ja kehittää työttömyyskassojen toimintaa. Työttömyyskassojen Yhteisjärjestö ei käsittele ansiopäivärahahakemuksia.
Aiheesta muualla

TYJ:n kotisivut
Tracey Childs

Tracey Childs (s. 30. toukokuuta 1963) on brittiläinen näyttelijä. Hänet muistetaan ennen kaikkea Lynne Howardin roolista BBC:n draamasarjassa Howards' Way (1985–1990).
Childs on jatkanut televisiouraansa aina 2000-luvulle muun muassa roolillaan sarjassa Naapureita ja ystäviä (Born and Bred). Hän erosi vuonna 1998 puolisostaan, näyttelijäkollega Tony Anholtista.
Aiheesta muualla

Tracey Childs Internet Movie Databasessa. (englanniksi)
Usmana

Usmana (myös Usmanala, ven. Подужемье, Podužemje, vienankarj. Ušmana) on entinen kunta ja kylä Vienassa Kemijoen varressa Kemin piirissä Karjalan tasavallassa Venäjällä. Usmanan kunta kuului aiemmin Voijärven kuntaan. Usmanan kunta lakkautettiin 1920-luvulla ja liitettiin Kemin piiriin.
Usmanan kylä sijaitsi Vienan Kemijoessa olevan Usmankosken alapuolella noin 17 kilometriä joen suulta. Usmanan kunnan lakkauttamisen jälkeen  kylä oli kyläneuvoston keskuskylä. Usmanan kylässä oli ennen sotia noin 100 taloa ja noin 550 asukasta. Usmana oli Vienan itäisin täysin karjalainen kylä. Kylä kuitenkin hukkui Usmankoskeen rakennetun padon myötä. Nykyisin Usmanan kunnan alue kuuluu pääasiassa Vääräkosken asutushallintoalueeseen.
Toni Childs

| Toni Childs> Henkilötiedot |
| --- | --- |
Syntynyt: 29. lokakuuta 1957 (ikä 66) Orange, Kalifornia, Yhdysvallat
Ammatti:  muusikko
Muusikko
Tyylilajit:  rock 
Soittimet:  kitara 
Levy-yhtiöt:  A&M Records 
Aiheesta muualla
www.tonichilds.com
  [ Muokkaa Wikidatassa ] [ ohje ]  
Toni Childs (s. 29. lokakuuta 1957 Orange, Kalifornia) on yhdysvaltalainen laulaja-lauluntekijä. Hän solmi vuonna 1985 levytyssopimuksen A&M Recordsin kanssa ja julkaisi debyyttialbuminsa Unionin vuonna 1988.
Childs on ollut kolmesti ehdolla Grammyn saajaksi ja voittanut Emmy-palkinnon. Hän asuu nykyisin Havaijilla ja on toipunut Gravesin taudista.[lähde? ]
Studioalbumit

Union (1988)
House of Hope (1991)
The Woman's Boat (1994)
Aiheesta muualla

Viralliset sivut (englanniksi)
Tuurin rautatieasema

Tuurin rautatieasema (lyh. Tuu) on rautatieliikennepaikka Tuurin kylässä Alavuden kaupungissa rataosalla Haapamäki–Seinäjoki. Liikennepaikka sijaitsee Tuurin kyläkaupan pysäköintialueen vieressä, ja siellä pysähtyvät kaikki rataosalla liikennöivät taajamajunat. Nykyisin liikennepaikka luokitellaan seisakkeeksi.
Tuurin asemarakennus vuonna 2019.
Tuuri avattiin linjavaihteena 5. kesäkuuta 1896. Vuonna 1908 se korotettiin asemaksi vilkkaan matkustajaliikenteen vuoksi. Asemarakennus valmistui samana vuonna. Se rakennettiin V luokan aseman piirustusten mukaan ja on siten samanlainen kuin palanut Mustasaaren rautatieasema. Asemarakennus edustaa jugendia, ja sen on todennäköisesti suunnitellut Bruno Granholm.
Aseman ympärille ei syntynyt juurikaan teollisuutta, mutta turvetta lastattiin 1980-luvulle asti. Tuuri muutettiin miehittämättömäksi 27. syyskuuta 1987. Vuonna 1998 matkustajalaituria siirrettiin länteen lähemmäs Tuurin kyläkauppaa. Tavaraliikenne lakkautettiin 2. kesäkuuta 2002.
Höyryveturista ja kahdesta vaunusta tehty motelli.
Vanhan asemarakennuksen eteen on tuotu höyryveturi (Vr2 951) ja kaksi vanhaa junavaunua, joihin on tehty motelli.
Museovirasto on luokitellut Tuurin rautatieaseman Suomen valtakunnallisesti merkittäviin rakennettuihin kulttuuriympäristöihin.
Aiheesta muualla

Kuvia tai muita tiedostoja aiheesta Tuurin rautatieasema Wikimedia Commonsissa
VR: Tuurin rautatieasema
Vaunut.org: Kuvia Tuurin rautatieasemalta
Tracey Emin

Tracey Emin vuonna 2007.
Tracey Emin RA (s. 3. heinäkuuta 1963 Croydon, Lontoo) on brittiläinen nykytaiteilija. Hänet tunnetaan parhaiten teoksestaan My Bed (1998). Emin opiskeli Royal Academy of Artsissa. Hän käyttää teoksissaan monenlaisia tekniikoita ompelemisesta ja kirjoittamisesta maalaukseen ja installaatioihin. Teokset ovat usein hyvin intiimejä ja omaelämäkerrallisia. Eminiä pidetään tunnetuimpana brittiläisenä nykytaiteilijana Damien Hirstin rinnalla. Tracey Emin oli Young British Artists -ryhmän jäsen.
Aiheesta muualla

Wikimedia Commonsissa on kuvia tai muita tiedostoja aiheesta .
Roberta Smith, Tracey Emin -- ’Every Part of Me’s Bleeding’, näyttelyarvostelu, The New York Times 11.6.1999. (englanniksi)
Charlotte Higgins, Highs and lows of bra, bed, and blankets: but is it all a bit too much?, näyttelyarvostelu, The Guardian 2.8.2008. (englanniksi)
Kuvasarja Tracey Eminin retrospektiosta Scottish National Gallery of Modern Artissa Edinburghissa, The Guardian 5.8.2008. (englanniksi)
Jonathan Jones, Tracey was here, näyttelyarvostelu, The Guardian 5.8.2008. (englanniksi)
Topi Koistinen

| Topi Koistinen |
| --- | --- |

Henkilötiedot
Syntynyt: 23. huhtikuuta 1993 Hyvinkää, Suomi
Kuollut: 26. toukokuuta 2012 (19 vuotta) Helsinki, Suomi
Pesäpalloilija
Lempinimi:  Kode
Ulkopelipaikka:  polttolinja
Seura:  
Tehtävä:  vaihtaja
Pelaajaura
Junioriseurat
–2009:  Hyvinkään Tahko
Ammattilaisjoukkueet
2010–2012:  Hyvinkään Tahko
Topi Koistinen (23. huhtikuuta 1993 Hyvinkää – 26. toukokuuta 2012 Helsinki) oli suomalainen pesäpalloilija. Koistinen oli Hyvinkään Tahkon kasvatti ja hän edusti koko uransa kasvattajaseuraansa. Hänen uransa Superpesiksessä alkoi vuonna 2010 ja päättyi 2012. Koistinen toimi joukkueensa vaihtajana ja polttajana.
Koistinen haavoittui vakavasti Hyvinkään joukkoampumisessa 26. toukokuuta 2012. Hän kuoli saamiinsa vammoihin Töölön sairaalassa myöhemmin samana päivänä.
Pesäpalloura

Hyvinkään Tahkon kasvatti Topi Koistinen nousi seuransa edustusjoukkueeseen kaudella 2010. Sitä ennen hän oli pelannut seuran juniorijoukkueissa. Koistisen ensimmäinen peli oli 15. kesäkuuta 2010 pelattu Tahkon kotiottelu Jyväskylän Kiriä vastaan. Jokerina pelannut Koistinen löi ottelussa yhden kärkilyönnin. Hän pelasi kauden aikana kaksi muutakin peliä. Pudotuspeleissä Koistinen ei päässyt kentälle. Pääosan kaudesta Koistinen pelasi Tahkon kakkosjoukkueessa Suomensarjassa. Hän voitti Suomensarjan etelälohkon etenijätilaston.
Kaudella 2011 Koistinen vakiinnutti paikkansa Tahkon edustusjoukkueessa. Kauden 26 runkosarjaottelusta Koistinen oli mukana 20:ssa. Hän pelasi useimmiten kolmospolttajana, joskin myös jokerina. Kauden aikana Koistinen saavutti sekä ensimmäisen lyödyn että tuodun juoksunsa, molemmat Tahkon kotiottelussa Kankaanpään Mailaa vastaan. Pudotuspeleissä Koistinen pääsi kokoonpanoon vain yhdessä neljästä pelistä. Superpesiksen lisäksi Koistinen pelasi kauden aikana Poikien Superpesistä sekä B-poikien sarjaa.
Koistisen rooli kasvoi kaudella 2012. Poikien Superpesiksen ohessa hän pelasi kaikissa Tahkon kahdeksassa pelissä ennen kuolemaansa. Niistä kaksi oli halli-SM-turnauksen pelejä. Koistinen pääsi lyömään kuuden Superpesis-pelin aikana yhteensä 47 kertaa, mikä oli seuran viidenneksi suurin luku. Koistinen sekä löi että toi kauden aikana yhden juoksun. Hänen viimeisekseen jäi Tahkon peli Pattijoen Urheilijoita vastaan. Hän kuoli seuraavana yönä Hyvinkään ampumavälikohtauksessa.
Koistista pidettiin erittäin lupaavana pesäpalloilijana, yhtenä ikäluokkansa parhaista. Hänestä odotettiin tulevan Hyvinkään Tahkon kantavia voimia. Koistista on kehuttu pallosilmästä sekä nopeista jaloista. Häntä pidettiin tehokkaana polttajana sekä iloisena henkilönä. Koistinen seurusteli ja oli menossa naimisiin tyttöystävänsä kanssa.
Kuolema

Koistinen kuoli Hyvinkään joukkoampumisessa 26. toukokuuta 2012. Hän oli mukana Hyvinkään Tahkon edustusjoukkueen saunaillassa, jota vietettiin hyvin sujuneen alkukauden ja edessä olleen viikon tauon kunniaksi. Koistinen oli poistumassa Level 5 -yökerhosta, kun ampuja osui häntä päähän. Hänen tilansa todettiin kriittiseksi. Koistinen kuoli myöhemmin saman yön aikana. Koistisen kuoleman ja kahden muun joukkueen jäsenen haavoittumisen seurauksena Suomen Pesäpalloliitto siirsi viikonlopun aikuisten pesäpallo-ottelut kolmelta ylimmältä sarjatasolta. Myös Hyvinkään Tahkon kahden seuraavan viikon ottelut siirrettiin.
Tilastot > Superpesis-ura

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Vuosi | Joukkue | Vaihe | Sijoitus | Ottelut | Lyödyt | Tuodut | Kärkilyönnit | KL-% |
| 2010 | Tahko | runkosarja | viides | 3 | 0 + 0 | 0 | 2 | 28,57 |
| 2011 | Tahko | runkosarja | seitsemäs | 20 | 0 + 3 | 5 | 26 | 33,77 |
| 2011 | Tahko | pudotuspelit | seitsemäs | 1 | 0 + 0 | 0 | 1 | 20,00 |
| 2012 | Tahko | runkosarja | neljäs | 6 | 0 + 1 | 1 | 19 | 43,18 |
| yhteensä | yhteensä | yhteensä | yhteensä | 30 | 0 + 4 | 6 | 48 | 36,09 |
Koistinen keräsi urallaan 34 Pesispörssipistettä.